Diari Oficial de la Generalitat Valenciana


Sumari del DOGV 9689, del 22-09-2023 (2023/9655)

DECRET 157/2023, de 12 de setembre, del Consell, pel qual s'aprova el canvi de denominació de l'Il·lustre Col·legi d'Advocats de Sueca, que passa a denominar-se Il·lustre Col·legi de l'Advocacia de Sueca.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/09/12/157/dof/vci/html**

### Dades del document

Número de DOGV
:   9689

Data del DOGV
:   22-09-2023

Secció del DOGV
:   I. DISPOSICIONS GENERALS

Número del document
:   2023/9655


Data del document
:   12-09-2023

Organisme emissor
:   Conselleria de Justícia i Interior

Tipus de document
:   Decret

Descriptors 

:   * Conselleria de Justícia i Interior
    * col·legi professional
    * legislació

DECRET 157/2023, de 12 de setembre, del Consell, pel qual s'aprova el canvi de denominació de l'Il·lustre Col·legi d'Advocats de Sueca, que passa a denominar-se Il·lustre Col·legi de l'Advocacia de Sueca. [2023/9655]  
PREÀMBUL  
  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les Administracions públiques i, en l'article 36 determina que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, està recollida en la Llei 2/1974, de 13 de febrer, sobre col·legis professionals, amb les seues modificacions posteriors.  
Per altra banda, l'Estatut d'Autonomia de la Comunitat Valenciana, en l'article 49.1. 22a, confereix a la Generalitat competència exclusiva en matèria de col·legis professionals i exercici de les professions titulades, sense perjudici del que es disposa en els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'aquest i l'informe del Consell Valencià de Col·legis corresponent, i haurà de ser aprovat mitjançant decret del Consell.  
L'Il·lustre Col·legi d'Advocats de Sueca està inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 42 de la Secció Primera.  
En data 7 de juny de 2022, en l'assemblea general extraordinària del Col·legi d'Advocats de Sueca, es va acordar per unanimitat el canvi de denominació de l'Il·lustre Col·legi d'Advocats de Sueca pel de Col·legi de l'Advocacia de Sueca. Així mateix, consta l'informe favorable del canvi de denominació col·legial per part del Consell Valencià de Col·legis d'Advocats, de data 13 de juliol de 2022.  
En l'elaboració del present decret s'han sol·licitat i incorporat a l'expedient, entre altres, els informes previstos en l'article 43.1.a), b), d) i e) de la Llei 5/1983, del Consell, i en l'article 40 de Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat; així com els informes sobre impacte de gènere o d'impacte en la infància, adolescència i família.  
Aquest decret compleix els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. En concret, el canvi de denominació del Col·legi Professional respon als principis de necessitat, seguretat jurídica i proporcionalitat, per a adequar-se a la determinació legal d'utilització d'un llenguatge no sexista.  
  
Així mateix, pretén visibilitzar una nova realitat com és l'avanç significatiu cap a la igualtat de gènere en la professió. Des que es comptabilitzen les col·legiacions en l'Il·lustre Col·legi d'Advocats de Sueca són majoritàries les de dones, encara que en l'exercici de la professió en el partit judicial de Sueca són majoritaris els homes, si bé el marge entre tots dos gèneres es va reduint gradualment.  
Respecte de l'aplicació del principi d'eficiència, aquest decret no comporta cap mena de càrregues administratives innecessàries.  
Per tot això, de conformitat amb el que es disposa en l'article 9.2 de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, després de la tramitació establida en l'article 19 del Reglament de desenvolupament de la dita llei, aprovat pel Decret 4/2002, de 8 de gener, del Consell, a proposta de la Conselleria de Justícia i Interior, segons el que es disposa en l'article 28 c) de la Llei 5/1983, de 30 de desembre, del Consell, i conforme amb l'informe de l'Advocacia de la Generalitat, després de la deliberació del Consell, en la reunió del dia 19 de setembre de 2023,  
  
  
  
DECRETE  
  
Primer  
Aprovar el canvi de la denominació de l'actual Il·lustre Col·legi d'Advocats de Sueca, que passa a denominar-se Il·lustre Col·legi de l'Advocacia de Sueca.  
  
Segon  
Aquest canvi de denominació s'inscriurà en el Registre de col·legis professionals i de consells valencians de col·legis professionals, en compliment de l'article 24.d) de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana.  
  
  
DISPOSICIÓ ADDICIONAL  
  
Única. Incidència pressupostària  
El canvi de denominació col·legial no té incidència pressupostària per a l'Administració pública de la Generalitat.  
  
  
DISPOSICIÓ FINAL  
  
Única. Entrada en vigor  
Aquest decret entra en vigor l'endemà de ser publicat en el Diari Oficial de la Generalitat Valenciana.  
  
València, 19 de setembre de 2023  
  
El president de la Generalitat,  
CARLOS MAZÓN GUIXOT  
  
La consellera de Justícia i Interior  
ELISA MARÍA NÚÑEZ SÁNCHEZ


Còpia Permalink ELI